《闻富并州入相》
宋代·王令

元首赓歌乐股肱，四方强远喜声盈。
忠贤不死天心在，辅弼终归圣虑精。
中国自今应更重，本朝前日可嗟轻。
要须待见成尧舜，未敢轻浮作颂声。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。